ai4bharat/Pralekha huggingface dataset:
প্রতিরক্ষামন্ত্রক
প্রতিরক্ষা মন্ত্রী এশিয়ার বৃহত্তম বিমান প্রদর্শনী- এয়ারো ইন্ডিয়ার ২১এর ওয়েবসাইটের সূচনা করেছেন
নয়াদিল্লী, ১১ সেপ্টেম্বর, ২০২০
কর্ণাটকের বেঙ্গালুরুর কাছে ইয়েলাহাঙ্কা বায়ুসেনা ঘাঁটিতে তেশরা থেকে ৭ই ফেব্রুয়ারী ত্রয়োদশ এয়ারো ইন্ডিয়া ২১ অনুষ্ঠিত হবে। এই প্রদর্শনীর স্পেস বুকিং-এর জন্য প্রতিরক্ষা মন্ত্রী শ্রী রাজনাথ সিং আজ নতুন দিল্লীতে একটি ওয়েবসাইটের সূচনা করেছেন https://aeroindia.gov.in/ ।
এশিয়ার বৃহত্তম এই বিমান প্রদর্শনীতে প্রদর্শক এবং দর্শক অনলাইনের মাধ্যমে বিস্তারিত সব তথ্য এখান থেকে পাবেন। এছাড়া প্রতিরক্ষা মন্ত্রকের দেশীয় প্রযুক্তি সংক্রান্ত বিভিন্ন নীতি, উদ্যোগ এবং ভারতে তৈরি বিমান ও হেলিকপ্টারের বিষয়েও তথ্য এই ওয়েবসাইট থেকে পাওয়া যাবে।
প্রদর্শকরা তাদের নাম নথিভুক্ত করতে এবং স্পেশ বুকের জন্য এই ওয়েবসাইটের মাধ্যমে সমস্ত প্রক্রিয়া সম্পন্ন করতে পারবেন। অগ্রাধিকারের ভিত্তিতে জায়গা বিতরণ করা হবে। অনলাইনের মাধ্যমে আর্থিক লেনদেনের কাজ করতে হবে। ৩১শে অক্টোবরের আগে যারা বুক করবেন তাদের জন্য বিশেষ ছাড়ের ব্যবস্থা করা হয়েছে।
ব্যবসায়ী এবং দর্শকরা এই প্রদর্শনী দেখতে চাইলে অনলাইনের মাধ্যমে তাদের টিকিট কিনতে পারবেন। সংবাদ মাধ্যম এই প্রদর্শনীর বিষয়ে তথ্য সংগ্রহের জন্য এই ওয়েবসাইটটির সাহায্য নিতে পারে।
এই প্রসঙ্গে উল্লেখ করা যায় প্রতিরক্ষা মন্ত্রী সম্পতি তাঁর রাশিয়া সফরের সময় এয়ারো ইন্ডিয়া ২১এর বিষয়ে জানিয়েছিলেন। তিনি রাশিয়া এবং মধ্য এশিয়ার দেশগুলির প্রতিরক্ষা মন্ত্রী ও শিল্প সংস্থার প্রতিনিধিদের এখানে অংশগ্রহণের আমন্ত্রণ জানিয়েছেন। এই ওয়েবসাইটের সূচনায় মন্ত্রকের উচ্চপদস্থ আধিকারিকরা উপস্থিত ছিলেন।
CG/CB/NS
(
প্রধানমন্ত্রীরদপ্তর
ভগবান বিরসা মুন্ডার জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ১৫ই নভেম্বর, ২০২০
প্রধানমন্ত্রী শ্রী নরেন্দ্র মোদী ভগবান বিরসা মুন্ডার জন্মদিনে তাঁকে শ্রদ্ধা জানিয়েছেন।
প্রধানমন্ত্রী বলেছেন, “ভগবান বিরসা মুন্ডার জন্মদিনে তাঁকে কোটি কোটি প্রণাম জানাই। উনি ছিলেন গরীবদের প্রকৃত নেতা, যিনি শোষিত ও বঞ্চিতদের কল্যাণের জন্য সারা জীবন সংগ্রাম করেছেন। স্বাধীনতা আন্দোলনে তাঁর অংশগ্রহণ ও সামাজিক সদ্ভাবনার জন্য তাঁর প্রয়াসে দেশবাসী সর্বদা অনুপ্রাণিত হন । “
বিজ্ঞানওপ্রযুক্তিমন্ত্রক
সূর্যের মতো নক্ষত্রগুলি জীবন চক্রের শেষ পর্যায়ে মহাবিশ্বে মেটাল লিথিয়ামের পরিণাম বাড়াতে গুরুত্বপূর্ণ ভূমিকা নেয় – সমীক্ষায় সদ্য প্রকাশিত
নয়াদিল্লি, ০৭ জুলাই, ২০২০
আন্তর্জাতিক স্তরে স্বীকৃত জার্নাল নেচার অ্যাস্ট্রোনমিতে  প্রকাশিত এক সমীক্ষায় ইন্ডিয়ান ইন্সটিটিউট অফ অ্যাস্ট্রোফিজিকস্ – এর বিজ্ঞানীরা আন্তর্জাতিক আরও কয়েকটি প্রতিষ্ঠানের সঙ্গে সহযোগিতায় এই প্রথমবার প্রত্যক্ষ করেছেন যে, সূর্যের মতো কম ভর-বিশিষ্ট নক্ষত্রগুলিতে মেটাল লিথিয়ামের উৎপাদন এক স্বাভাবিক প্রক্রিয়া। এ ধরনের মেটাল লিথিয়াম সেই সময় বৃদ্ধি পায়, যখন নক্ষত্রগুলির জীবন চক্র শেষের পর্যায়ে পৌঁছয়। উল্লেখ করা যেতে পারে, ইন্ডিয়ান ইন্সটিটিউট অফ অ্যাস্টো ফিজিক্স কেন্দ্রীয় বিজ্ঞান ও প্রযুক্তি দপ্তরের একটি স্বশাসিত প্রতিষ্ঠান।
কম দাহ্য মেটাল লিথিয়াম আধুনিক যোগাযোগ ব্যবস্থার উপকরণ ও পরিবহণের ক্ষেত্রে বড় পরিবর্তন নিয়ে এসেছে। বর্তমান সময়ের প্রযুক্তি লিথিয়াম উপাদানের ওপর ভিত্তি করে অনেক বেশি পরিচালিত হচ্ছে। কিন্তু প্রশ্ন হ’ল – আমাদের কাছে এই উপাদান এলো কিভাবে? এর উত্তরে বলা যায়, এখন থেকে প্রায় ১৩.৭ বিলিয়ন বছর আগে বিগ-ব্যাঙের ঘটনা থেকে মেটাল লিথিয়ামের উৎসের হদিশ মেলে। বিগ ব্যাঙের ঘটনার ফলে বর্তমান মহাবিশ্বের সূচনা হয়। সময়ের সঙ্গে সঙ্গে মেটাল লিথিয়াম উপাদানটি মহাবিশ্বে বৃদ্ধি পেয়েছে। সেই সঙ্গে, সূর্যের মতো নক্ষত্রগুলি এই লিথিয়ামের অন্যতম উৎস হয়ে উঠেছে। বর্তমান সময়ের সেরা পন্থা-পদ্ধতিগুলির ওপর ভিত্তি করে জানা গেছে, সূর্যের মতো নক্ষত্রে লিথিয়াম কখনই নিঃশেষ হয় না। নক্ষত্রগুলির জীবন চক্র যতদিন থাকে, এই উপাদানও ততদিনই অক্ষুণ্ন থাকে। আন্তর্জাতিক স্তরে ঐ জার্নালে প্রকাশিত সমীক্ষায় অধ্যাপক ঈশ্বর রেড্ডি জানিয়েছেন, এই আবিষ্কার সেই সমস্ত পুরনো ধারণাগুলিকে চ্যালেঞ্জ জানিয়েছে, যেখানে বলা হয়েছে, নক্ষত্রগুলির জীবন চক্রের অবসানের সঙ্গে সঙ্গে লিথিয়ামও শেষ হয়ে যায়। কিন্তু, প্রকৃত অর্থ হ’ল – নক্ষত্রগুলির জীবনের শেষ পর্যায়েই লিথিয়ামের পরিমাণ বাড়ে। তাই, নক্ষত্রগুলি লিথিয়ামের বড় উৎস বলে বিবেচনা করা যেতে পারে। প্রকাশিত সমীক্ষায় অধ্যাপক রেড্ডি বাদে অন্যান্য বিজ্ঞানীরা সকলেই একথা স্বীকার করেছেন যে, নক্ষত্রের হাইড্রোজেন জ্বালানি প্রক্রিয়ার শেষের দিকে লিথিয়াম মেটালের উৎপাদনের সূচনা হয়। পৃথিবীতে প্রাণীকূলের অন্যতম শক্তির উৎস সূর্য তার জীবন চক্রের শেষ পর্যায়ে পৌঁছতে এখনও প্রায় ৬-৭ বিলিয়ন বর্ষ সময় নেবে।
অধ্যাপক রেড্ডি ও তাঁর দলের সদস্যদের এই সমীক্ষাগত তথ্য বিজ্ঞানের ক্ষেত্রে আবিষ্কারের কর্মসূচিগুলিতে নতুন উৎসাহ যোগাবে। সেই সঙ্গে, মহাজাগতিক বিশ্বের বিভিন্ন বিষয় সম্বন্ধে আরও তথ্য সংগ্রহে তরুণ বিজ্ঞানীদের উৎসাহিত করবে বলে কেন্দ্রীয় বিজ্ঞান ও প্রযুক্তি দপ্তরের সচিব অধ্যাপক আশুতোষ শর্ম অভিমত প্রকাশ করেছেন।
(CG/BD/SB
প্রধানমন্ত্রীরদপ্তর
প্রথম সারির মার্কিন স্বাস্থ্য বিশেষজ্ঞদের সঙ্গে প্রধানমন্ত্রীর বৈঠক
নয়াদিল্লি, ২১ জুন, ২০২৩
প্রধানমন্ত্রী শ্রী নরেন্দ্র মোদী আজ মার্কিন যুক্তরাষ্ট্রের নিউ ইয়র্কে প্রথম সারির মার্কিন স্বাস্থ্য বিশেষজ্ঞদের সঙ্গে সাক্ষাৎ করেছেন।
প্রধানমন্ত্রী ও বিশেষজ্ঞদের মধ্যে আলোচনার সময় উন্নত স্বাস্থ্য পরিষেবার জন্য ডিজিটাল প্রযুক্তির ব্যবহার, সুসংহত স্বাস্থ্য পরিষেবা প্রদান এবং আরও উন্নত স্বাস্থ্য ব্যবস্থা গড়ে তোলা সহ নানা বিষয় স্থান পেয়েছে।
যাঁরা এই আলোচনায় অংশ নিয়েছিলেন তাঁরা হলেন :টেক্সাস-এর ন্যাশনাল স্কুল অফ ট্রপিক্যাল মেডিসিন-এর প্রতিষ্ঠাতা ডিন ডা. পিটার হোৎজটেক্সাস-এর ভাইরোভক্স-এর মুখ্য কার্যনির্বাহী আধিকারিক ডা. সুনীল এ ডেভিডজেনারেল ক্যাটালিস্ট-এর পরামর্শদাতা ডা. স্টিফেন ক্লাসকোপেনসিলভেনিয়া বিশ্ববিদ্যালয়ের ওয়ার্টসন স্কুলের হেলথকেয়ার ম্যানেজমেন্টের অধ্যাপক ডা. লাউটন আর বার্নসভেরিলি লাইফসায়েন্সেস-এর প্রতিষ্ঠাতা সভাপতি ডা. ভিভিয়ান এস লিজন হপকিন্স ব্লুমবার্গ স্কুল অফ পাবলিক হেলথ এবং জন হপকিন্স স্কুল অফ মেডিসিন-এর মলিকিউলার বায়োলজিস্ট, নোবেল পুরস্কার বিজয়ী চিকিৎসক ডা. পিটার অ্যাগ্রে।
CG/CB/DM/…..21st June, 2023 …
(
ক্ষুদ্র, অতিক্ষুদ্রওমাঝারিশিল্পমন্ত্রক
মাঝারি ও ছোট শিল্পোদ্যোগ ক্ষেত্রের বিকাশ
নয়াদিল্লি, ২৮ নভেম্বর, ২০১৯
দেশে অতিক্ষুদ্র, ছোট ও মাঝারি শিল্পোদ্যোগ ক্ষেত্রের অগ্রগতি ও বিকাশে মন্ত্রক একাধিক প্রকল্প ও কর্মসূচি রূপায়ণ করেছে। এই সমস্ত প্রকল্পগুলির মধ্যে রয়েছে – উদ্ভাবন, গ্রামীণ শিল্প ও শিল্পোদ্যোগ প্রসারে জাতীয় স্তরে কর্মসূচি, প্রধানমন্ত্রীর কর্মসংস্থান সৃষ্টি কর্মসূচি, পরম্পরাগত শিল্পের পুনরুজ্জীবনে তহবিল কর্মসংস্থান কর্মসূচি, ছোট ও মাঝারি শিল্পোদ্যোগগুলিকে ঋণ সহায়তা প্রদান, ক্লাস্টার উন্নয়ন কর্মসূচি, ঋণ সংযুক্ত মূলধন ভর্তুকি তথা প্রযুক্তিগত উন্নয়ন কর্মসূচি। লোকসভায় আজ এক প্রশ্নের লিখিত জবাবে একথা জানান অতিক্ষুদ্র, ছোট ও মাঝারি শিল্পোদ্যোগ মন্ত্রী শ্রী নীতিন গড়করি। তিনি আরও জানান, মন্ত্রকের পক্ষ থেকে প্রতিটি প্রকল্পের জন্য সুনির্দিষ্ট তহবিল বরাদ্দ করা হয়ে থাকে। প্রধানমন্ত্রী কর্মসংস্থান সৃষ্টি কর্মসূচিতে ২০১৯-২০ অর্থবর্ষে সবচেয়ে বেশি ২ হাজার ৩২৭ কোটি ১০ লক্ষ টাকা বরাদ্দ করা হয়েছে। এছাড়াও, ঋণ সংযুক্ত মূলধন ভর্তুকি ও প্রযুক্তিগত উন্নয়ন প্রকল্প রূপায়ণ খাতে বরাদ্দের পরিমাণ ৭৫৫ কোটি ৭৮ লক্ষ টাকা। ক্ষুদ্র ও মাঝারি শিল্প সংস্থাগুলিকে ঋণ সহায়তার জন্য বরাদ্দ করা হয়েছে ৫৯৭ কোটি টাকা। পরম্পরাগত শিল্পের পুনরুজ্জীবনে তহবিল গঠনে ১২৫ কোটি টাকা বরাদ্দ করা হয়েছে বলেও শ্রী গড়করি জানান।
CG/BD/SB
(Visitor Counter : 73
কৃষিমন্ত্রক
মধ্যপ্রদেশের বুদনির সেন্ট্রাল ফার্ম মেশিনারী ট্রেনিং অ্যান্ড টেস্টিং ইনস্টিটিউট, প্রথম বৈদ্যুতিক ট্রাক্টরের পরীক্ষা করেছে
নতুন দিল্লি, ২৯শে এপ্রিল, ২০২১
মধ্যপ্রদেশের বুদনির সেন্ট্রাল ফার্ম মেশিনারী ট্রেনিং অ্যান্ড টেস্টিং ইনস্টিটিউট, প্রথম বৈদ্যুতিক ট্রাক্টরের পরীক্ষা করে। এই প্রতিষ্ঠানে একটি সংস্থা বৈদ্যুতিক ট্রাক্টরের “কনফিডেন্সিয়াল টেস্ট” করার আবেদন জানায়। এই প্রতিষ্ঠানে ঐ ট্রাক্টরের পরীক্ষার পর ফেব্রুয়ারী মাসে তার খসড়া প্রতিবেদন জমা দেওয়া হয়। খড়সা প্রতিবেদনটি দেখে নির্মাতা সংস্থা পরীক্ষার প্রকৃতি “কনফিডেন্সিয়াল” থেকে “কমার্শিয়াল” করার আবেদন জানায়। এর পর বাণিজ্যিক পরীক্ষার প্রতিবেদন তৈরি করে, সেটি প্রকাশ করা হয়েছে। বৈদ্যুতিক ট্রাক্টর, অন্য যে কোনো ট্রাক্টরের থেকে বেশি পরিবেশ বান্ধব। বুদনির সেন্ট্রাল ফার্ম মেশিনারী ট্রেনিং অ্যান্ড টেস্টিং ইনস্টিটিউট ৩০শে মার্চ সিএমভিআর টেস্ট ল্যাবরেটরির জন্য এনএবিএল সার্টিফিকেট অফ অ্যাক্রেডিটেশন পেয়েছে। এই প্রক্রিয়ায় তৃতীয় পক্ষের শংসায়ন প্রয়োজন। যে যন্ত্রটিকে পরীক্ষা করা হচ্ছে, তার বিভিন্ন দিক এর মাধ্যমে যাচাই করা হয়।
কেন্দ্র, শিল্প ও বাণিজ্য নীতির উদারিকরণের ফলে দেশীয় ব্যবসা – বাণিজ্যে বিভিন্ন সামগ্রীর গুণমান বৃদ্ধির ওপর গুরুত্ব দেওয়া হচ্ছে , যাতে এই সব সামগ্রী বিদেশে রপ্তানি করা যায়। এর জন্য উৎপাদিত সামগ্রী যে সব গবেষণাগারে পরীক্ষা করা হবে, তাদের মান আন্তর্জাতিক স্তরে স্বীকৃত গুণমানের সমতুল হওয়া প্রয়োজন। পরীক্ষাগার থেকে ছাড় পাওয়ার পর আনুষ্ঠানিক স্বীকৃতির জন্য তৃতীয় পক্ষের মূল্যায়নে আন্তর্জাতিক মান বজায় রাখার দিকটিতে খেয়াল রাখা হয়। দক্ষতা যাচাই করার জন্যেও একই রকম পদ্ধতি মেনে চলা হয়।
SC/CB/SFS
(Visitor Counter : 148
আদিবাসীবিষয়কমন্ত্রক
কলকাতা সহ বেশ কয়েকটি বিমানবন্দরে ‘আদিবাসী ভারত’ বিক্রয়কেন্দ্র স্থাপনের জন্য স্থান বন্টন
নয়াদিল্লি, ২৪ আগস্ট, ২০১৮
ভারতীয় বিমানবন্দর কর্তৃপক্ষ কলকাতা, আমেদাবাদ ও উদয়পুর বিমানবন্দরে ‘আদিবাসী ভারত’ বিক্রয়কেন্দ্র খোলার জন্য জায়গার ব্যবস্থা করেছে। এছাড়াও, ট্রাইফেড-এর ‘আদিবাসী ভারত’ বিক্রয়কেন্দ্র স্থাপনের জন্য স্থান নির্বাচন করা হয়েছে দেরাদুন, বারাণসী, পুণে, গোয়া, কোয়েম্বাটোর, লক্ষ্ণৌ, অমৃতসর এবং গ্যাংটক আন্তর্জাতিক বিমানবন্দরে। এই বিমানবন্দরগুলিতে ‘আদিবাসী ভারত’ বিক্রয়কেন্দ্র খোলা হলে আদিবাসীদের উৎপাদিত পণ্য বিপণনের প্রসার সহ নির্দিষ্ট ক্রেতাসাধারণের কাছে ‘আদিবাসী ভারত’কে একটি ব্র্যান্ড হিসেবেও তুলে ধরা যাবে।
ট্রাইফেড ইতিমধ্যেই ৮৯টি বিক্রয়কেন্দ্রের একটি নেটওয়ার্ক গড়ে তুলেছে। এর মধ্যে সংস্থার নিজস্ব বিক্রয়কেন্দ্র রয়েছে ৪২টি। এছাড়াও, অর্ডার দেওয়া পণ্য বিক্রয়ের জন্য ৩৩টি এবং প্রতিনিধি পর্যায়ে পণ্য বিপণনের কাজ চালিয়ে যাওয়ার জন্য ১৪টি বিক্রয়কেন্দ্র স্থাপন করা হয়েছে দেশের বিভিন্ন স্থানে।
CG/SKD/DM/…
(Visitor Counter : 105
প্রধানমন্ত্রীরদপ্তর
প্রধানমন্ত্রীর দপ্তরের আধিকারিক ও কর্মীদের সঙ্গে প্রধানমন্ত্রীর সাক্ষাৎ
নয়াদিল্লি, ২৪ মে,, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লির সাউথ ব্লকে প্রধানমন্ত্রীর দপ্তরের আধিকারিক ও কর্মীদের সঙ্গে সাক্ষাৎ করেন।
প্রধানমন্ত্রীর মুখ্য সচিব শ্রী পি কে মিশ্র-সহ দপ্তরের উচ্চপদস্হ আধিকারিকরা এবং জাতীয় নিরাপত্তা উপদেষ্টা শ্রী অজিত দোভাল, প্রধানমন্ত্রীর অতিরিক্ত মুখ্য সচিব শ্রী পি কে মিশ্র এবং সচিব শ্রী ভাস্কর খুলবে সদ্য সমাপ্ত সাধারণ নির্বাচনে বিপুল জয়লাভের জন্য প্রধানমন্ত্রী শ্রী নরেন্দ্র মোদীকে সংবর্ধনা জানান।
বিগত পাঁচ বছরে প্রধানমন্ত্রীর দপ্তরের আধিকারিক ও কর্মীদের প্রচেষ্টা ও আন্তরিকতার প্রশংসা করে শ্রী মোদী ভারতবাসীর আশা-আকাঙ্খা পূরণে আরো গুরুত্বপূর্ণ ভূমিকা পালনের জন্য কঠোর পরিশ্রম করার জন্য প্রত্যেককে নিজেদের উৎসর্গ করার আহ্বান জানান।
শ্রী মোদী বলেন, সরকারের কাছ থেকে সাধারণ মানুষের বিপুল প্রত্যাশা রয়েছে। সাধারণ মানুষের এই প্রত্যাশা ও আশা-আকাঙ্খা টিম পিএমও-কে আরো বেশি করে কাজ করতে উৎসাহ যোগাবে।
টিম পিএমও-র প্রত্যেক সদস্যের অবদান স্বীকার করে নিয়ে প্রধানমন্ত্রী বলেন বিগত পাঁচ বছরে সকলের অনেক অভিজ্ঞতা সঞ্চয় হয়েছে।
শ্রী মোদী প্রধানমন্ত্রীর দপ্তরের আধিকারিকদের পরিবারের সদস্যদেরও শুভেচ্ছা ও মঙ্গল কামনা করেন।
SSS/BD/NS
(Visitor Counter : 113
আদিবাসীবিষয়কমন্ত্রক
আদিবাসী মানুষের স্বার্থে স্নির্ভর গোষ্ঠীগুলির কাজকর্ম অব্যাহত রাখতে ইউনিসেফ ও বিশ্ব স্বাস্থ্য সংস্থার সহযোগিতায় ডিজিটাল অভিযানের সূচনা করলো ট্রাইফেড
নয়াদিল্লি, ০৯ এপ্রিল, ২০২০
আদিবাসী মানুষের স্বার্থে স্বনির্ভর গোষ্ঠীগুলির কাজকর্ম অব্যাহত রাখতে ইউনিসেফ ও বিশ্ব স্বাস্থ্য সংস্থার সহযোগিতায় ট্রাইফেড ডিজিটাল অভিযানের সূচনা করেছে। আদিবাসী মানুষ তাঁদের স্বাভাবিক কাজকর্ম যাতে চালিয়ে যেতে পারেন এবং সেই সঙ্গে, সামাজিক দূরত্ব মেনে চলতে পারেন, তার জন্যই এই উদ্যোগ। এই কর্মসূচির মাধ্যমে ২৭টি রাজ্যের আদিবাসী অধ্যুষিত অঞ্চলগুলিতে ১৮ হাজারেরও বেশি মানুষকে সচেতন করাই এর উদ্দেশ্য।
অভিযানের সূচনা করে ট্রাইফেডের ম্যানেজিং ডায়রেক্টর শ্রী প্রবীর কৃষ্ণ বলেন, কোভিড-১৯ মহামারীর প্রেক্ষিতে আদিবাসী মানুষের সুরক্ষার বিষয়টি সর্বাধিক অগ্রাধিকারপ্রাপ্ত। এই ডিজিটাল অভিযানের মাধ্যমে প্রায় ৫০ লক্ষ আদিবাসী মানুষের সুরক্ষার বিষয়টি সুনিশ্চিত করার চেষ্টা হচ্ছে। উল্লেখ করা যেতে পারে, বিভিন্ন ছোটখাটো বনজ সামগ্রী ও অন্যান্য বনজ সম্পদ সংগ্রহ ও সংরক্ষণ করার এটাই উপযুক্ত মরশুম। ২৭টি রাজ্য ও ১টি কেন্দ্রশাসিৎ অঞ্চলে ১৮ হাজারেরও বেশি বন ধন স্বানির্ভর গোষ্ঠীকে সামিল করে ১ হাজার ২০৫টি বন ধন বিকাশ কেন্দ্র গড়ে তোলার অনুমতি দেওয়া হয়েছে। এই স্নির্ভর গোষ্ঠীগুলিতে ৩ লক্ষ ৭ হাজারেরও বেশি আদিবাসী মানুষ যুক্ত রয়েছেন।
(CG/BD/SB
বিজ্ঞানওপ্রযুক্তিমন্ত্রক
নতুন প্রযুক্তি স্বতন্ত্রভাবে মডিউল, টার্বাইন ব্লেড এবং মহাকাশে ব্যবহৃত অতি মূল্যবান উপকরণের মেরামত ও তা পুনর্ব্যবহারযোগ্য করে তুলতে পারে
নয়াদিল্লি, ১৮ ফেব্রুয়ারি, ২০২২
একজন ভারতীয় বিজ্ঞানী এমন এক স্বতন্ত্র প্রযুক্তি উদ্ভাবন করেছেন, যা অতি মূল্যবান মডিউল, টার্বাইন ব্লেড এবং মহাকাশে ব্যবহৃত উপকরণগুলির মেরামত ও তা পুনর্ব্যবহারযোগ্য করে তুলতে পারে। এ ধরনের উপকরণগুলি মেরামতের ক্ষেত্রে মনুষ্য হস্তক্ষেপের সুযোগ কম। তাই আশা করা যায়, এই প্রযুক্তি মেরামত শিল্প ক্ষেত্রের অগ্রগতিতে সুদূরপ্রসারী ভূমিকা নেবে। আত্মনির্ভর ভারত গঠনের ক্ষেত্রে সর্বাধুনিক এই প্রযুক্তি মডিউল, টার্বাইন, ব্লেড এবং মহাকাশে ব্যবহৃত উচ্চ মূল্যের উপকরণ নির্মাণে সাহায্য করবে।
ওয়েলন্ডিং ও থার্মাল স্প্রে করার মতো বর্তমান মেরামত কৌশলগুলি থেকে সঠিক ও নির্ভুল তথ্য পাওয়া যায় না। এমনকি, বর্তমান এই প্রযুক্তি মনুষ্য-চালিত এবং মেরামতের ক্ষেত্রে উৎকৃষ্টতা মানুষের দক্ষতার উপর নির্ভরশীল। আইআইটি বম্বের মেকানিকাল ইঞ্জিনিয়ারিং বিভাগের অধ্যাপক রমেশ কুমার সিং এমন এক প্রযুক্তি উদ্ভাবন করেছেন, যা মেরামত ও পুনরুদ্ধারের কাজ সুনিয়ন্ত্রিতভাবে পরিচালনার জন্য লেজার পদ্ধতি ব্যবহার করা হয় এবং এই পদ্ধতি সম্পূর্ণ স্বনিয়ন্ত্রিত, যেখানে মানুষের কোনও হস্তক্ষেপের প্রয়োজন নেই। এর ফলে, মেরামতের কাজের গুণমান আরও বেড়েছে।
কেন্দ্রীয় বিজ্ঞান ও প্রযুক্তি দপ্তরের অ্যাডভান্স ম্যানুফ্যাকচারিং টেকনোলজিস কর্মসূচির সহায়তায় এই প্রযুক্তি উদ্ভাব করা হয়েছে। প্রযুক্তি উদ্ভাবনের পর তার কার্যকরিতা ও দক্ষতা যাচাই করা হবে। এই প্রযুক্তির সাহায্যে ত্রুটিপূর্ণ উপকরণগুলিতে যেখানে মেরামতের প্রয়োজন, তা স্বয়ংক্রিয়ভাবে চিহ্নিত হবে। আর, এই কাজে লেজার রশ্মি সাহায্য করবে। এরপর, লেজার রশ্মি-নির্ভর বিশেষ এনার্জি ডিপোজিশন টেকনিক ব্যবহার করা হবে, যা ত্রুটিপূর্ণ উপকরণের মেরামতে সাহায্য করবে। এই উদ্ভাবন সম্পর্কে অধ্যাপক রমেশ বলেছেন, এই প্রযুক্তি উদ্ভাবনে যে অর্থ খরচ হয়েছে, তা যদি পরিশোধ করা যায়, তা হলে ত্রুটিপূর্ণ ২০টিরও বেশি যন্ত্রের মেরামত খাতে প্রয়োজনীয় অর্থের সংস্থান হবে।
CG/BD/SB
(Visitor Counter : 115
অর্থমন্ত্রক
কোচিতে বিশ্ব সীমাশুল্ক সংগঠনের এশীয় – প্রশান্ত মহাসাগরীয় অঞ্চলের আঞ্চলিক প্রধানদের ২০তম সম্মেলন শেষ হয়েছে
নয়াদিল্লি, ১০ মে, ২০১৯
কেন্দ্রীয় পরোক্ষ কর এবং সীমাশুল্ক পর্ষদের উদ্যোগে বিশ্ব সীমাশুল্ক সংগঠনের এশীয় – প্রশান্ত মহাসাগরীয় অঞ্চলের আঞ্চলিক প্রধানদের এক সম্মেলন আজ কোচিতে শেষ হয়েছে। ভারত এই সংগঠনের এশীয় – প্রশান্ত মহাসাগরীয় অঞ্চলের ভাইস চেয়ারম্যান হিসাবে তিন দিনের এই সম্মেলনের আয়োজন করেছিল। এই অঞ্চলে নিরাপদে সীমান্ত বাণিজ্য পরিচালনের লক্ষ্যে বিশ্ব সীমাশুল্ক সংগঠনের বিভিন্ন কর্মসূচি ও উদ্যোগ নিয়ে এই সম্মেলনে আলোচনা হয়েছে। এই অঞ্চলের ২০টিরও বেশি দেশের প্রতিনিধিরা এবং বিশ্ব সীমাশুল্ক সংগঠনের মহাসচিব শ্রী কুনিও মিকুরিয়া ভারতের কেন্দ্রীয় পরোক্ষ কর এবং সীমাশুল্ক পর্ষদের চেয়ারম্যান শ্রী প্রণব কুমার দাস সহ বিশিষ্ট ব্যক্তিবর্গ তিন দিনের এই সম্মেলনে উপস্থিত ছিলেন। সীমাশুল্ক ও বাণিজ্য ক্ষেত্রে সহযোগিতার দৃষ্টিভঙ্গীকে উৎসাহিত করতে ৭ই মে ‘বাণিজ্য দিবস’ হিসাবে উদযাপন করা হয়।
CG/PB/SB
(Visitor Counter : 89
অর্থমন্ত্রক
৩৫,০৭৪ জন করদাতা ‘বিবাদ সে বিশ্বাস’ প্রকল্পে যুক্ত হয়েছেন
নতুনদিল্লি, ২০শে সেপ্টেম্বর, ২০২০
প্রত্যক্ষ কর বিবাদ সে বিশ্বাস আইন কার্যকর হওয়ার পর এই প্রকল্পের ১ নম্বর ফর্ম-এর মাধ্যমে মোট ৩৫,০৭৪জন ৮ই সেপ্টেম্বর পর্যন্ত আবেদন করেছেন। রাজ্য সভায় আজ এক প্রশ্নের লিখিত জবাবে এই তথ্য জানিয়েছেন, অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর।
মন্ত্রী আরো জানিয়েছেন, আজ পর্যন্ত এই আইনের মাধ্যমে ৯,৫৩৮ কোটি টাকা রাজস্ব আদায় হয়েছে। যারা এখনো এই প্রকল্পের মাধ্যমে তাঁদের ঘোষণা জমা দেন নি, অথচ টাকা জমা দিয়েছেন, তাঁদের দেয় অর্থের বাইরে এই অর্থ আদায় হয়েছে। এবছর ৩১শে ডিসেম্বর পর্যন্ত এই প্রকল্পে যুক্ত হওয়া যাবে।
CG/CB
(Visitor Counter : 98
প্রধানমন্ত্রীরদপ্তর
শ্রী গুরু গ্রন্থ সাহিবজীর প্রকাশ পর্বে জনসাধারণকে প্রধানমন্ত্রীর শুভেচ্ছা
নয়াদিল্লি, ০৭ সেপ্টেম্বর, ২০২১
প্রধানমন্ত্রী নরেন্দ্র মোদী শ্রী গুরু গ্রন্থ সাহিবজীর প্রকাশ পর্ব উপলক্ষে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন, “শ্রী গুরু গ্রন্থ সাহিবজীর প্রকাশ পর্বের এই পুণ্য লগ্নে সকলকে অভিনন্দন জানাই। তাঁর মহতী নীতি, করুণা, ন্যায় বিচার ও সাম্যের উপর গুরুত্বদান সমগ্র মানবজাতিকে পথ দেখিয়েছে”।
CG/CB/SB
(
আইনওবিচারমন্ত্রক
ছত্তিশগড় হাইকোর্টের বিচারপতি পদে বিচারপতি শ্রীমতী ভিমলা সিং কাপুর নিযুক্ত হয়েছেন
নতুন দিল্লি, ২৮ এপ্রিল, ২০২১
ভারতের রাষ্ট্রপতি সংবিধানের ২১৭ ধারার ১ নম্বর উপধারা অনুযায়ী প্রদপ্ত ক্ষমতাবলে ছত্তিশগড় হাইকোর্টের অতিরিক্ত বিচারপতি শ্রীমতী ভিমলা সিং কাপুর-কে ওই হাইকোর্টেরই বিচারপতি পদে নিযুক্ত করেছেন। দায়িত্ব গ্রহণের দিন থেকেই ওই পদে তাঁর কার্যভার শুরু হবে। কেন্দ্রীয় আইন ও ন্যায় বিচার মন্ত্রকের ন্যায় বিচার দপ্তরের পক্ষ থেকে এই মর্মে আজ এক বিজ্ঞপ্তি জারি করা হয়েছে।
শ্রীমতী ভিমলা সিং কাপুর ১৯৮৭-র ৩রা সেপ্টেম্বর দেওয়ানী বিচারক হিসেবে জ্যুডিশিয়াল সার্ভিসে যোগ দেন। ২০১৮-র ১৮ই জুন তাঁকে ছত্তিশগড় হাইকোর্টের অতিরিক্ত বিচারপতি হিসেবে ২ বছরের মেয়াদে নিযুক্ত করা হয়। অতিরিক্ত বিচারপতি হিসেবে তাঁর মেয়াদ ২০২০-র ১৮ই জুন থেকে আরও এক বছর বাড়ানো হয়েছে।
SDG/BD/AS/
(Visitor Counter : 127
স্বাস্থ্যওপরিবারকল্যাণমন্ত্রক
দেশে এক দিনে সুস্থ হয়ে ওঠার নতুন রেকর্ড
গত ২৪ ঘন্টায় ৬২,২৮২ জন করোনা মুক্ত
চিকিৎসাধীন সংক্রমিতের হার কম; আরোগ্য লাভের হার বেশী
নতুনদিল্লি, ২১শে আগস্ট, ২০২০
দেশে সুস্থ হয়ে ওঠার হার ক্রমশ বৃদ্ধি পাচ্ছে, গত চব্বিশ ঘন্টায় ৬২,২৮২ জন কোভিড সংক্রমিত সুস্থ হয়ে উঠেছেন।
যারা হাসপাতালে চিকিৎসাধীন তাঁরা হাসপাতাল থেকে এবং যারা মৃদু ও মাঝারি সংক্রমিত,তারা বাড়িতে নিভৃতাবাস থেকে ছাড়া পাচ্ছেন আগের থেকে বেশী সংখ্যায়। আজকের হিসেবে আরোগ্য লাভ করেছেন ২১,৫৮,৯৪৬ জন। বেশী সংখ্যায় সংক্রমিত কোভিড মুক্ত হওয়ায়, সংক্রমিত চিকিৎসাধীনের থেকে ১৪,৬৬,৯১৮ জন বেশী সুস্থ হয়ে উঠেছেন।
এর ফলে দেশে আরোগ্য লাভের হার পৌঁছেছে ৭৪.২৮%-এ। ৩৩টি রাজ্য ও কেন্দ্র শাসিত অঞ্চলে সুস্থতার হার ৫০%-র বেশী।
বর্তমানে ৬,৯২,০২৮ জন সংক্রমিত চিকিৎসাধীন। অর্থাৎ মোট সংক্রমিতের ২৩.৮২% জন এখন চিকিৎসাধীন।
বর্তমানে রোগীদের চিকিৎসার জন্য হাসপাতালে ব্যবস্থার পাশাপাশি, বাড়িতে নিভৃতাবাসে রেখে চিকিৎসা, সংক্রমিতদের অক্সিজেনের ব্যবস্থা করা, দ্রুত আম্ব্যুলেন্সে রোগীদের নিয়ে যাওয়া, নতুন দিল্লির এইমস হাসপাতাল থেকে চিকিৎসকদের জন্য টেলিফোনে পরামর্শ দেওয়া হচ্ছে। এর ফলে ভারতে কোভিড সংক্রমিতদের মৃত্যুর হার বিশ্বে অন্যান্য দেশের থেকে বেশ কম౼১.৮৯%।
গত চব্বিশ ঘন্টায় কোভিডের জন্য ৮,০৫,৯৮৫টি নমুনা পরীক্ষা হওয়ায় দেশে এ পর্যন্ত ৩, ৩৪, ৬৭, ২৩৭টি নমুনা পরীক্ষা হয়েছে। বর্তমানে দেশ জুড়ে ৯৭৮টি সরকারী ও ৫২৬টি বেসরকারী পরীক্ষাগারে অর্থাৎ মোট ১৫০৪টি পরীক্ষাগারে নমুনা পরীক্ষা হচ্ছে।
এর মধ্যে রিয়েল টাইম আরটি পিসিআরের মাধ্যমে ৪৫৩টি সরকারী ও ৩১৯টি বেসরকারী পরীক্ষাগারে অর্থাৎ মোট ৭৭২টি পরীক্ষাগারে নমুনা পরীক্ষার কাজ চলছে। ট্রু ন্যাট পদ্ধতিতে ৪৯১টি সরকারী ও ১২৩টি বেসরকারী౼মোট ৬১৪টি পরীক্ষাগারে এবং সিবিন্যাটের মাধ্যমে ৩৪টি সরকারী ও ৮৪টি বেসরকারী পরীক্ষাগারে অর্থাৎ মোট ১১৮টি পরীক্ষাগারে নমুনা পরীক্ষা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
কেন্দ্রীয়মন্ত্রিসভা
অরুণাচল প্রদেশের রাজধানী ইটানগরের হোলঙ্গি’তে গ্রিনফিল্ড বিমানবন্দরের নাম বদলে ‘দোন্যি পোলো বিমানবন্দর’ রাখার সিদ্ধান্ত অনুমোদন কেন্দ্রীয় মন্ত্রিসভার
নয়াদিল্লি, ০২ নভেম্বর, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে অরুণাচল প্রদেশের রাজধানী ইটানগরের হোলঙ্গি’তে গ্রিনফিল্ড বিমানবন্দরের নাম বদলে ‘দোন্যি পোলো বিমানবন্দর’ রাখার সিদ্ধান্ত অনুমোদন দেওয়া হয়েছে।
অরুণাচল প্রদেশ সরকার এই বিমানবন্দরের নাম বদলের প্রস্তাব পাঠিয়েছিল। দোন্যি পোলো কথাটির অর্থ হ’ল – সূর্য ও চাঁদ। ‘দোন্যি’ অর্থাৎ ‘সূর্য’ এবং ‘পোলো’র অর্থ ‘চাঁদ’ - অরুণাচল প্রদেশের সমৃদ্ধশালী সংস্কৃতি ও ঐতিহ্যের পরিচয় বহন করে।
ভারত সরকার হোলোঙ্গি গ্রিনফিল্ড বিমানবন্দর সংস্কারের জন্য ২০১৯ সালে অনুমোদন দিয়েছিল। ৬৪৬ কোটি টাকা ব্যয়ে কেন্দ্রীয় সরকার ও অরুণাচল প্রদেশ সরকারের সহযোগিতায় ভারতীয় বিমানবন্দর কর্তৃপক্ষ এর সংস্কার করছে।
PG/PM/SB
(
আবাসনএবংশহরাঞ্চলেরদারিদ্র্যদূরীকরণমন্ত্রক
শহরাঞ্চলে স্থিতিশীল উন্নয়নের জন্য ভারত ও মালদ্বীপের মধ্যে সহযোগিতা সংক্রান্ত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লী, ২ জুন, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আজকে বৈঠকে ভারতের আবাসন ও নগরোন্নয়ন মন্ত্রক এবং মালদ্বীপের নগর পরিকল্পনা, আবাসন ও পরিকাঠামো মন্ত্রকের মধ্যে স্বাক্ষরিত সমঝোতাপত্রটির বিষয়ে আলোচনা এবং তা অনুমোদিত হয়েছে। ২০২১ সালের ফেব্রুয়ারি মাসে স্বাক্ষরিত এই সমঝোতাপত্রের বিষয় ছিল শহরাঞ্চলে স্থিতিশীল উন্নয়ন।
এই সমঝোতাপত্রের বাস্তবায়নের জন্য একটি যৌথ কর্মীগোষ্ঠী গঠন করা হবে। কর্মীগোষ্ঠী এই চুক্তির বাস্তবায়নের জন্য প্রয়োজনীয় কৌশল তৈরি করবে এবং প্রতি বছর একটি করে বৈঠক অনুষ্ঠিত হবে। এই বৈঠক একবার মালদ্বীপে, পরের বার ভারতে অনুষ্ঠিত হবে।
সুবিধা :
দুটি দেশের মধ্যে শহরাঞ্চলে দীর্ঘমেয়াদী স্থিতিশীল উন্নয়নকে সহযোগিতাকে এই সমঝোতা সাহায্য করবে। নগর পরিকল্পনা, স্মার্ট সিটির উন্নয়ন, কঠিন বর্জ্য ব্যবস্থাপনা, আয়ত্বের মধ্যে আবাসন, শহরাঞ্চলে পরিবেশ বান্ধব ও দ্রুত পরিবহণ ব্যবস্থার মতো ক্ষেত্রে এর ফলে কর্মসংস্থান সৃষ্টি হবে।
বিস্তারিত :
২০২১এর ২০ ফেব্রুয়ারি যেদিন সমঝোতাপত্র স্বাক্ষরিত হয়েছে সেদিন থেকে এটি অনির্দিষ্টকালের জন্য কার্যকর হবে। নগর পরিকল্পনা, স্মার্ট সিটির উন্নয়ন কঠিন বর্জ্য ব্যবস্থাপনা, আয়ত্বের মধ্যে আবাসন, শহরাঞ্চলে পরিবেশ বান্ধব ও দ্রুত পরিবহণ ব্যবস্থা সহ সংশ্লিষ্ট ক্ষেত্রে পারস্পরিক বোঝাপড়ার মাধ্যমে অন্যান্য ক্ষেত্রগুলিতে ভারত ও মালদ্বীপের মধ্যে প্রযুক্তিগত সহযোগিতা এই সমঝোতার মাধ্যমে দৃঢ় হবে।
CG/CB/NS
(Visitor Counter : 110
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১২৪ কোটিরও বেশি টিকার ডোজ পাঠানো হয়েছে
রাজ্য / কেন্দ্রশাসিত অঞ্চলগুলির কাছে 20 কোটি 20 লক্ষেরও বেশি অব্যবহৃত টিকার ডোজ রয়েছে
নতুনদিল্লি, ১৫ই নভেম্বর, ২০২১
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১,২৪,৯০,৬৫,০৩০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ২০,২০,৪৮,৪২৬টি টিকার ডোজ আছে।
CG/CB/SFS
(Visitor Counter : 117
বিদ্যুৎমন্ত্রক
এনটিপিসি আন্তর্জাতিক যোগ দিবস-২০২১ এর জন্য প্রস্তুতি নিয়েছে
নতুন দিল্লি, ১৮ জুন, ২০২১
ভারতের বৃহত্তম শক্তি সংস্থা ন্যাশনাল থারমাল পাওয়ার কর্পোরেশন লিমিটেড তাদের কর্মক্ষেত্র গুলিতে ২১ জুন আন্তর্জাতিক যোগ দিবস উদযাপন করার জন্য প্রস্তুতি নিয়েছে। এনটিপিসি লিমিটেডের শক্তি যোদ্ধারা তাঁদের যোগম্যাট নিয়ে আন্তর্জাতিক যোগ দিবস অংশ নিতে তৈরি হয়ে রয়েছেন। ঘরে বসেও স্বাস্থ্যকর এই জীবনযাত্রার সম্পর্কে সচেতনতা বাড়ানোর উদ্যোগ নেওয়া হয়েছে।
এনটিপিসি-র সমস্ত বিদ্যুৎকেন্দ্র জুড়ে যোগ দিবস উদযাপনের প্রস্তুতি চলছে জোড় কদমে। কোভিড প্রটোকল মেনে এই যোগ দিবস উদযাপন করা হবে। যেখানে কর্মীরা এবং তাঁদের পরিবার ওয়েবিনার, প্রতিযোগিতা, বক্তৃতা, সম্মেলন, লাইভ যোগসেশন প্রভৃতিতে অংশ নেবে।
যোগ শব্দটির উৎপত্তি সংস্কৃত শব্দ 'যুজ' থেকে। যার অর্থ, যোগ দেওয়া বা যোগ করা বা একত্রিত হওয়া। শাস্ত্র অনুসারে যোগ মন ও শরীরের মধ্যে সমন্বয় সাধন করে। শারীরিক ও মানসিক সাফল্য বজায় রাখে।
CG/SB
(Visitor Counter : 171
স্বাস্থ্যওপরিবারকল্যাণমন্ত্রক
মেডিকেল ছাত্রছাত্রীদের জন্য আসনসংখ্যা বৃদ্ধি
নয়াদিল্লি, ২৩ জুলাই, ২০১৯
কেন্দ্রীয় স্বাস্হ্য ও পরিবার কল্যাণ মন্ত্রক ২০১৯-২০ শিক্ষাবর্ষে আর্থিকভাবে দুর্বল শ্রেণীর ছাত্রছাত্রীদের সংরক্ষণের আওতায় রাজ্য সরকারি কলেজ, রাজ্য সরকারের সহযোগিতায় সমিতি পরিচালিত কলেজ, মিউনিসিপ্যাল কর্পোরেশন কলেজ এবং সরকারি-বেসরকারি অংশিদারিত্বে গড়ে ওঠা মেডিকেল কলেজগুলিতে এমবিবিএস-এর আসনসংখ্যা ৫ হাজার ২শো-টি বৃদ্ধি করা হয়েছে।
২০১৯-২০ শিক্ষাবর্ষে আর্থিকভাবে দুর্বল শ্রেণীর ছাত্রছাত্রীদের সংরক্ষণের আওতায় রাজ্য ভিত্তিক মেডিকেল কলেজগুলিতে এমবিবিএস-এ সবথেকে বেশি ৯৭০টি আসন বৃদ্ধি পেয়েছে মহারাষ্ট্রে। এ রাজ্যে দুর্বল শ্রেণীর ছাত্রছাত্রীদের সংরক্ষণের আওতায় এমবিবিএস-এ আসনসংখ্যা বৃদ্ধি পেয়েছে ৪৫০টি।
CG/SS/NS
(Visitor Counter : 69